ai4bharat/Pralekha huggingface dataset:
பிரதமர் அலுவலகம்
இந்தியப் பிரதமர் பிரான்ஸ் நாட்டிற்கு பயணம் சென்றிருந்தபோது விடுத்த பத்திரிக்கை செய்தியின் தமிழ் வடிவம் 
வணக்கத்திற்குரிய அதிபர் மக்ரோன் அவர்களே, இருநாடுகளின் தூதுக் குழுவினரே, நண்பர்களே, உங்கள் அனைவருக்கும் எனது வணக்கம்.
இது எனக்கு மறக்க முடியாத தருணம். ஜி7 உச்சிமாநாட்டில் பங்கேற்குமாறு கோரிய அதிபர் மக்ரோனின் அழைப்பு, இந்தியா – பிரான்ஸ் இடையேயான ராணுவரீதியான கூட்டுறவிற்கும், அவர் என்னிடம் காட்டும் நட்புறவுக்கும் ஒரு எடுத்துக்காட்டு. பல்லுயிர் பெருக்கம், பருவநிலை மாற்றம், அல்லது குளிர்தல் மற்றும் வாயு என பிரச்சனைகள் எதுவாக இருந்தாலும், பல நூற்றாண்டுகளாக இந்தியா பாரம்பரியங்களோடும், இயற்கையோடும் இயைந்து பண்பட்ட முறையில் வாழ வேண்டும் என்று வாதிட்டு வந்துள்ளது.
இந்தியாவுக்கும் பிரான்சுக்கும் பல நூற்றாண்டு கால பழமையான உறவுகள் உள்ளன. எங்கள் நட்பு எந்த ஒரு சுயநல காரணத்தையும் அடிப்படையாகக் கொண்டிருக்கவில்லை மாறாக, அது 'சுதந்திரம், சமத்துவம் மற்றும் சகோதரத்துவம்' என்ற உறுதியான கொள்கைகளின் அடிப்படையில் அமைந்தது. இந்தியாவும் பிரான்சும் தோளோடு தோள் சேர்ந்து சுதந்திரத்தையும் ஜனநாயகத்தையும் பாதுகாத்து, பாசிசம் மற்றும் தீவிரவாதத்தை எதிர்த்துப் போராடுவதற்கு இதுவே காரணம்.
இரண்டு தசாப்தங்களாக, நம் இரு நாடுகளும் ராணுவ ரீதியான கூட்டாண்மை என்ற பாதையில் இருக்கிறோம். இன்று பிரான்ஸும் இந்தியாவும் ஒருவருக்கொருவர் நம்பகமான பங்காளிகளாக உள்ளன.
எங்களுடைய சிரமங்களின் போது, நாங்கள் ஒருவருக்கொருவர் கருத்துக்களைப் புரிந்துகொண்டு அவற்றுக்கு ஆதரவளித்தோம்.
நண்பர்களே,
இன்று, அதிபர் மக்ரோனும் நானும் எங்கள் உறவின் அனைத்து அம்சங்களையும் விரிவாக விவாதித்தோம். இந்தியாவின் வளர்ச்சிக்கான தேவைகள் பிரெஞ்சு நிறுவனங்களுக்கு ஒரு பொன்னான வாய்ப்பை வழங்குகின்றன. நமது பொருளாதார ஒத்துழைப்பை மேம்படுத்த, திறன் மேம்பாடு, சிவில் விமான போக்குவரத்து, தகவல் தொழில்நுட்பம், விண்வெளி மற்றும் பல துறைகளில் புதிய முயற்சிகளை எதிர்பார்க்கிறோம். ராணுவரீதியான ஒத்துழைப்பு என்பது நமது உறவின் வலுவான தூணாக அமைகிறது.
ஒவ்வொரு ஆண்டும் இந்தியாவிற்கு சுமார் 2.5 லட்சம் பிரான்ஸ் சுற்றுலாப் பயணிகளும், பிரான்ஸ் நாட்டிற்கு 7 லட்சம் இந்திய சுற்றுலாப் பயணிகளும் வருகிறார்கள். குறிப்பாக, உயர்கல்வித் துறையில் மாணவர்களின் பரிமாற்றம் அதிகரிக்கப்பட வேண்டும்.
நண்பர்களே,
எல்லை தாண்டிய பயங்கரவாதத்தை எதிர்த்துப் போராடுவதில் பிரெஞ்சு நாட்டின் ஆதரவையும் ஒத்துழைப்பையும் பெற்றுள்ளோம். பாதுகாப்பு மற்றும் பயங்கரவாதத்திற்கு எதிரான ஒத்துழைப்பை விரிவுபடுத்த எண்ணியுள்ளோம். கடல்சார் மற்றும் இணையப் பாதுகாப்பில் நமது வளர்ந்து வரும் ஒத்துழைப்பை மேலும் வலுப்படுத்தவும் முடிவு செய்துள்ளோம்.
நம் இரு நாடுகளும் இணைந்து பாதுகாப்பான, வளமான உலகத்திற்கான பாதையை உருவாக்குவோம்.
மிக்க நன்றி.
ஜவுளித்துறை அமைச்சகம்
கைவினைக் கலைஞர்களின் திறன் மேம்பாட்டுத் திட்டம்
கைவினைப் பொருட்கள் துறையில் தரம்வாய்ந்த, பயிற்சிமிக்க தொழிலாளர்களை உருவாக்குவதற்கு கைவினைக் கலைஞர்களுக்கு திறன் மேம்பாட்டு பயிற்சி அளிக்க ஜவுளி அமைச்சகத்தின்கீழ் உள்ள மேம்பாட்டு ஆணையர்  அலுவலகம், மனித வள மேம்பாட்டுத் திட்டத்தை வடிவமைத்துள்ளது. இந்திய கைவினைப் பொருட்கள் கையால் உருவாக்கப்படும் நிலையில் சீனாவும் மற்ற நாடுகளும் இத்தகைய பொருட்களை பெரும்பாலும் இயந்திரமயமாக்கிவிட்டன. இந்தியாவில் உள்ள கைவினைக் கலைஞர்கள் உலகச் சந்தையில் போட்டியிடும் அளவுக்கு திறமையும், சிறந்த சாதனங்களையும் பெற்றிருப்பவர்கள். மக்களவையில் இன்று  எழுத்து மூலம் அளித்த பதிலில் ஜவுளித்துறை இணையமைச்சர் திரு. அஜய் தாம்தா இந்தத் தகவலைத் தெரிவித்தார். இத்தகைய 141 திட்டங்கள் வடிவமைப்பு மற்றும் பொருட்கள் மேம்பாட்டுக்கான தேசிய மையத்தால் அமலாக்கப்பட்டுள்ளன. இதன் மூலம் 2017-18 காலத்தில் 2800-க்கும் அதிகமான கைவினைக் கலைஞர்கள் பயனடைந்துள்ளனர்.
மேம்பாட்டு ஆணையர்  அலுவலகத்தின் விரிவான கைவினைப் பொருட்கள் பெருந்தொழில் மேம்பாட்டுத் திட்டத்தின் கீழ் அனுமதிக்கப்பட்ட கைவினைக் கலைஞர்களுக்கான திறன் மேம்பாட்டுத் திட்டம் கைவினைப் பொருட்கள் ஏற்றுமதி மேம்பாட்டு சபை மூலம் நரசப்பூர், ஜோத்பூர் பெரும் தொழிற்பேட்டைகளில் செயல்படுத்தப்படுவதாகவும் அமைச்சர் மக்களவையில் தெரிவித்தார்.
(Visitor Counter : 171
ரெயில்வே அமைச்சகம்
கஜுராஹோவில் ரயில்வே அமைச்சர் அஷ்வினி வைஷ்ணவ் வளர்ச்சித் திட்டங்களை ஆய்வு செய்கிறார்
கஜுராஹோவிற்கான வந்தே பாரத் ரயில் சேவை அறிவிப்பு
ரயில் நிலையங்களில் பயணிகளுக்கு உலகத் தரம் வாய்ந்த வசதிகளை வழங்குவதில் இந்திய ரயில்வே உறுதியுடன் உள்ளதாக மாண்புமிகு ரயில்வே, தகவல் தொடர்பு, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஷ்வினி வைஷ்ணவ் தெரிவித்துள்ளார். கஜுராஹோ ஜான்சி தேசிய நெடுஞ்சாலை / விரைவுச்சாலைக்கு அவர் மேற்கொண்ட பயணத்தின் போது இதை தெரிவித்தார்.
அமைச்சர் தனது பயணத்தின் போது, பண்டேல்கண்ட் பகுதியில் பிரதமரின் கிராமப்புறத் திட்டத்தின் கீழ் மேற்கொள்ளப்பட்ட பணிகளை ஆய்வு செய்தார். மகாராஜா சத்ரசல் கன்வென்ஷன் சென்டர் பகுதியில் நடைபெற்றுவரும் வளர்ச்சித் திட்டங்களை அவர் பார்வையிட்டு ஆய்வு செய்தார். இந்த ஆய்வின் போது மத்திய அரசின் சமூக நீதி மற்றும் அதிகாரமளித்தல் துறை அமைச்சர் வீரேந்திர குமார் மற்றும் பிற மக்கள் பிரதிநிதிகளும் உடனிருந்தனர்.
கஜுராஹோவிலிருந்து வந்தே பாரத் எக்ஸ்பிரஸ் இயக்கப்படும் என்று ரயில்வே அமைச்சர் திரு அஷ்வினி வைஷ்ணவ் அறிவித்தார். சத்தர்பூர் மற்றும் கஜுராஹோவில் இரண்டு ரேக் பாயிண்ட்டுகள் அனுமதிக்கப்பட்டுள்ளன என்றும் அவர் கூறினார். இதனுடன், ரயில் பயணத்திற்கான பயண சீட்டுகளை, 45,000 தபால் நிலையங்கள் வாயிலாகவும் பெற்றுக்கொள்ளலாம் என்றும் அவர் கூறினார். விரைவில் முக்கியமான இடங்களில் மேம்பாலங்கள் மற்றும் உயர்மட்ட பாலங்கள் கட்டப்படும் என்றும் அவர் தெரிவித்தார். ராமாயண எக்ஸ்பிரஸ், போன்ற பாரத கவுரவ் ரயில்களின் மின்மயமாக்கல் பணிகள் ஆகஸ்ட் மாதத்திற்குள் முடிக்கப்பட்டு செயல்பாட்டிற்கு கொண்டுவரப்படவுள்ளதாக அவர் குறிப்பிட்டார். இதே காலத்திற்குள், வந்தே பாரத் ரயில் சேவையும் செயல்பாட்டிற்கு வரத் தொடங்கும் என்றார். ‘ மக்களுக்குச் சேவை செய்வதே அரசின் பணி ’ என்ற மாண்புமிகு பிரதமரின் தொலைநோக்குப் பார்வையை இப்பகுதியில் மேற்கொள்ளப்பட்டு வரும் வளர்ச்சிப் பணிகளின் போது மனப்பூர்வமாக பின்பற்ற வேண்டும் என்று கேட்டுக்கொண்டார்.
கஜுராஹோ ரயில் நிலையத்தை உலகத் தரம் வாய்ந்த ரயில் நிலையமாக மாற்றப்படும் அவர் தெரிவித்தார். உள்ளூர் நிர்வாகம் மற்றும் ரயில்வேயுடன் இணைந்து, விவசாயிகள் தங்கள் நிலத்தில் சூரிய சக்தி ஆலைகளை அமைத்து, அவர்களின் வருமானத்தை அதிகரிக்க உதவிடும் நடவடிக்கைகளை ஊக்குவித்தார். இதற்கான சோதனை அடிப்படையிலான முன்னோடித் திட்டம் புந்தேல்கண்டுடன் தொடங்கப்பட உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817539
அறிவியல் மற்றும் தொழில்நுட்பத்துறை
ஆறாவது இந்திய சர்வதேச அறிவியல் விழா, தற்சார்பு இந்தியா மற்றும் சர்வதேச நலனுக்கான இந்திய அறிவியல் & தொழில்நுட்ப புதுமைகளின் பிரதிபலிப்பாக இருக்கும்: டாக்டர் ஹர்ஷ் வர்தன்
2020 டிசம்பர் 22-இல் இருந்து 25 வரை ஆறாவது இந்திய சர்வதேச அறிவியல் விழா 2020 நடைபெறும். இது குறித்த அறிவிப்பை புது தில்லியில் இன்று நடைபெற்ற ஆய்வுக் கூட்டமொன்றின் போது மத்திய அறிவியல் மற்றும் தொழில்நுட்பம், புவி அறிவியல் மற்றும் சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் வெளியிட்டார்.
கூட்டத்தில் கலந்து கொண்டவர்களிடையே பேசிய டாக்டர் ஹர்ஷ் வர்தன், "முன்னர் நடைபெற்றதை விட பெரிய அளவில், அதே சமயம் தற்போதைய நிலைமையை கருத்தில் கொண்டு, ஆறாவது இந்திய சர்வதேச அறிவியல் விழா மெய்நிகர் தளத்தில் நடத்தப்படும்," என்றார்.
தொடர்புடைய அனைத்து அமைச்சகங்கள் மற்றும் துறைகளின் ஆதரவோடு இந்திய சர்வதேச அறிவியல் விழா 2020-ஐ அறிவியல் மற்றும் தொழிலக ஆய்வு சபை வழிநடத்தும் என்றார்.
ஆறாவது இந்திய சர்வதேச அறிவியல் விழா, தற்சார்பு இந்தியா மற்றும் சர்வதேச நலனுக்கான இந்திய அறிவியல் & தொழில்நுட்ப புதுமைகளின் பிரதிபலிப்பாக இருக்கும் என்றும் டாக்டர் ஹர்ஷ் வர்தன் கூறினார்.
ஆய்வகங்களை விட்டு அறிவியலை வெளியே கொண்டு வந்து அது குறித்த ஆர்வத்தை இளைஞர்கள் மற்றும் மாணவர்களிடையே இந்த விழா உண்டாக்கும் என்று தெரிவித்த அமைச்சர், "சர்வதேச சவால்கள் மற்றும் மக்கள் நலனுக்கான இந்திய விஞ்ஞானிகளின் பங்களிப்பை உலகை பார்க்க வைப்பதற்கான நேரமிது," என்றார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666172
-----
(Visitor Counter : 190
நித்தி ஆயோக்
நகர்ப்புறப் பகுதிகளில் மனிதக் கழிவு மேலாண்மை குறித்த அறிக்கையை நிதி ஆயோக் வெளியிட்டது
நகர்ப்புற பகுதிகளில் மனிதக் கழிவு மற்றும் கழிவு மேலாண்மை குறித்த புத்தகத்தை செவ்வாய் அன்று நிதி ஆயோக் வெளியிட்டது. தேசிய மலக்கழிவு மற்றும் கழிவு நீர் மேலாண்மை அமைப்புடன் இணைந்து உருவாக்கப்பட்டுள்ள இந்த புத்தகம், மலம், கழிவு மேலாண்மைக்கு 10 மாநிலங்களில் உள்ள நகரங்களால் பயன்படுத்தப்படும் சேவை, வணிக மாதிரிகள் குறித்த 27 ஆய்வுகள் குறித்த விவரங்களை வழங்குகிறது.
காணொலி மூலம் நடைபெற்ற நிகழ்ச்சியொன்றில், நிதி ஆயோக் தலைமை செயல் அதிகாரி திரு அமிதாப் காந்த், மத்திய நகர்ப்புற விவகாரங்கள் மற்றும் வீட்டுவசதி அமைச்சக செயலாளர் திரு துர்கா சங்கர் மிஸ்ரா, நிதி ஆயோக் கூடுதல் செயலாளர் டாக்டர் கே ராஜேஸ்வர ராவ் ஆகியோர் இந்த புத்தகத்தை வெளியிட்டனர்.
“தூய்மை இந்தியா இயக்கத்தின் மூலம் எடுக்கப்பட்ட உறுதியான நடவடிக்கைகளின் காரணமாக, 70 லட்சம் கழிவறைகள் நகர்ப்புற பகுதிகளில் கட்டப்பட்டுள்ளன. பல்வேறு சிறப்பான நடவடிக்கைகள் எடுக்கப்பட்டதன் மூலம், கழிவு மேலாண்மையில் இது வரை இல்லாத அளவுக்கு இந்தியா முன்னேறியுள்ளது,” என்று திரு அமிதாப் காந்த் கூறினார்.
66 லட்சம் வீட்டு கழிவறைகளும், ஆறு லட்சம் சமுதாய மற்றும் பொது கழிவறைகளும் கட்டப்பட்டிருப்பதன் மூலம், நாட்டின் நகர்ப்புறங்களில் அனைவருக்கும் கழிவறை வசதி கிடைத்திருக்கிறது.
வீடுகளில் உள்ள கழிவு மேலாண்மை அமைப்புகளை 60 சதவீத நகர்ப்புற வீடுகள் சார்ந்திருப்பதாகவும், இவற்றில் இருந்து சேகரிக்கப்படும் கழிவுகளின் மேலாண்மைக்கு விரிவான திட்டமிடல் தேவையென்றும் இந்த அறிக்கை கூறுகிறது. நோய்களைப் பரப்புவதில் முக்கியப் பங்கு வகிக்கும் மனிதக் கழிவு மேலாண்மைக்கு முக்கியத்துவம் அளிக்கவும் பரிந்துரைக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690414
புவி அறிவியல் அமைச்சகம்
தெற்கு ஆசியாவிலேயே முதல் முறையாக திடீர் வெள்ளப்பெருக்கு வழிகாட்டுதல் சேவைகள் தொடக்கம்
பல்வேறு பிரிவுகள் மற்றும் சேவைகளில் முக்கியமான மைல்கற்களை 2020-ஆம் ஆண்டு மத்திய புவி அறிவியல் அமைச்சகம் எட்டியுள்ளது. அவற்றில் முக்கியமானவை வருமாறு:
தெற்கு ஆசியாவிலேயே முதன் முறையாக இந்தியா, வங்கதேசம், பூட்டான், நேபாளம் மற்றும் இலங்கை ஆகியவை இணைந்த திடீர் மழை வெள்ள வழிகாட்டும் சேவைகள் குழுவை மத்திய புவி அறிவியல் அமைச்சகம் தொடங்கியது.
நாட்டிலுள்ள வானிலை ஆய்வு வலைப்பின்னல் வலுப்படுத்தப்பட்டது. 102 புதிய மாவட்ட வேளாண்-வானிலை கள அலகுகள் 2020-இல் தொடங்கப்பட்டன. 130 வேளாண்-வானிலை கள அலகுகள் ஏற்கனவே செயல்பாட்டில் இருந்தன.
அம்பான், நிசர்கா மற்றும் நிவர் ஆகிய புயல்கள் குறித்த தகவல்களைத் துல்லியமாகவும், சரியான நேரத்திலும் இந்திய வானிலைத் துறை முன் கூட்டியே சொன்னது.
பொதுமக்கள், சமுதாயத் தலைவர்கள், தேசிய மற்றும் உள்ளூர் அவசரகால நிர்வாக முகமைகள் ஆகிய அனைவரும் ஒருங்கிணைந்து செயல்படுவதன் மூலம் சுனாமியை எதிர்கொள்ளும் தயார் நிலையை மேம்படுத்துவதற்காக யுனெஸ்கோவின் அரசுகளுக்கு இடையிலான கடல்சார் ஆணையம்  உருவாக்கியுள்ள சமுதாயம் சார்ந்த செயல்திறன் அடிப்படையிலான திட்டமான ”சுனாமி ரெடி”-க்கு இந்தியப் பெருங்கடல் பகுதியிலேயே முதல் முறையாக சான்றிதழும், அங்கீகாரமும் பெறப்பட்டது.
காற்றின் தரத்தை முன் கூட்டியே கணிக்கும் முறைகளை மேம்படுத்துவதற்காக பல்வேறு மாற்றங்களை புவி அறிவியல் அமைச்சகம் தொடர்ந்து செயல்படுத்தி வருகிறது. இதன் தொடர்ச்சியாக, காற்றின் தரம் குறித்து முன் கூட்டியே அறிவிக்கும் அதி நவீன அமைப்பை தில்லி மற்றும் இந்தியாவின் இதர பகுதிகளுக்காக இந்திய வானிலைத் துறை செயல்படுத்தியுள்ளது.
இந்தியப் பகுதியில் பருவநிலை மாற்றம் குறித்த திறந்த அணுகல் புத்தகம் வெளியிடப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685411
----
(Visitor Counter : 201
பிரதமர் அலுவலகம்
ராஜஸ்தான் மாநிலத்தின் முதலாவது வந்தே பாரத் எக்ஸ்பிரஸ் ரயில் சேவையை ஏப்ரல் 12 அன்று பிரதமர் கொடியசைத்து தொடங்கி வைக்க உள்ளார்
ராஜஸ்தான் மாநிலத்தின் முதலாவது வந்தே பாரத் எக்ஸ்பிரஸ் ரயில் சேவையை ஏப்ரல் 12, 2023 அன்று, காலை 11 மணிக்கு பிரதமர் திரு நரேந்திர மோடி காணொலிக்காட்சி வாயிலாக கொடியசைத்து தொடங்கி வைக்க உள்ளார்.
முதற்கட்டமாக தொடக்க நாளில் ஜெய்ப்பூர்-தில்லி கண்ட்டோன்மென்ட் ரயில் நிலையங்கள் இடையே இயக்கப்பட உள்ளது. இந்த வந்தே பாரத் எக்ஸ்பிரஸ் ரயிலின் வழக்கமான சேவை ஏப்ரல் 13 அன்று தொடங்கும். இந்த ரயில் அஜ்மீரிலிருந்து ஜெய்ப்பூர், ஆல்வர், குர்கான் வழியே தில்லி கண்ட்டோன்மென்ட் வரை இயக்கப்படும்.
தில்லி கண்ட்டோன்மென்ட்- அஜ்மீர் இடையேயான தொலைவினை இந்த ரயில் 5 மணி 15 நிமிடங்களில் அடையும். தற்போது இந்த வழித்தடத்தில் சதாப்தி எக்ஸ்பிரஸ் ரயில் 6 மணி 15 நிமிடங்களில் சென்றடைகிறது.
புஷ்கர், அஜ்மீர் ஷரிஃப் தர்கா உள்ளிட்ட முக்கிய சுற்றுலா தலங்களை இந்த ரயில் இணைக்கும்.
ஜல்சக்தி அமைச்சகம்
அசாமில் ஜல் ஜீவன் மிஷன் திட்டத்தை செயல்படுத்துவது குறித்து, ஜல்சக்தித்துறை மத்திய அமைச்சர் கவலை
அசாம் மாநிலத்தில் ஜல் ஜீவன் மிஷன் திட்டம் மிகவும் மெதுவாக செயல்படுத்தப்படுவது குறித்து கவலை தெரிவித்து ஜல்சக்தித்துறை மத்திய அமைச்சர் திரு.கஜேந்திர சிங் ஷெகாவத், அசாம் மாநில முதலமைச்சருக்கு கடிதம் எழுதியுள்ளார். 2024 ஆம் ஆண்டுக்குள் கிராமப்புறங்களில் உள்ள ஒவ்வொரு வீட்டுக்கும் குடிநீர் குழாய் வசதி ஏற்படுத்திக் கொடுத்து, கிராமப்புற மக்களின் வாழ்க்கையை மேம்படுத்த வேண்டும் என்ற நோக்கத்துடன் பிரதமர் திரு. நரேந்திர மோடி முதன்மையாக தீட்டியுள்ள திட்டங்களில் ஒன்றாகும் ஜல் ஜீவன் மிஷன். வாழ்க்கையை மாற்றக்கூடிய இத்திட்டம், கட்டமைப்பை உருவாக்குவது என்பதைக் காட்டிலும் சேவையை அளிப்பதற்கு முக்கியத்துவம் அளிக்கிறது. ஜல் ஜீவன் மிஷனில் எதிர்பார்க்கப்பட்டுள்ளது போல பரவலாக்கப்பட்ட, தேவைக்கேற்ப, சமூக மேலாண்மைக்குட்பட்ட கிராம/ இருப்பிட வாழிட அளவிலான குடிநீர் வழங்கு அணுகு முறையுடன் கூடிய இத்திட்டம், இந்தியாவில் குடிநீர் துறையில் பல சீர்திருத்தங்களைக் கொண்டு வரும்.
(Visitor Counter : 154
குடியரசுத் துணைத் தலைவர் செயலகம்
விநாயகர் சதுர்த்தியை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
விநாயகர் சதுர்த்தியை முன்னிட்டு குடியரசு துணைத் தலைவர் திரு வெங்கையா நாயுடு நாட்டு மக்களுக்கு தமது வாழ்த்துகளை தெரிவித்துள்ளார்.
“விநாயகர் சதுர்த்தி புனித நாளை முன்னிட்டு நமது நாட்டின் மக்களுக்கு எனது மனமார்ந்த வாழ்த்துகளை தெரிவித்து கொள்கிறேன்.
அறிவு, வளம் மற்றும் அதிர்ஷ்டத்தின் அடையாளமாக போற்றப்படும் பகவான் விநாயகர் பிறந்ததை விநாயக சதுர்த்தி குறிக்கிறது. ஒருவரது முயற்சிகளில் ஏற்படும் தடங்கல்களை போக்குவதற்கு விநாயகரின் திருநாமத்தை உச்சரிப்பது இந்தியாவின் வழக்கமாகும்.
ஒவ்வொரு வருடமும் விநாயகர் சதுர்த்தி அன்று மக்கள் தங்கள் வீடுகளுக்கு வண்ணமயமான விநாயகர் சிலைகளை அன்போடும் பக்தியோடும் கொண்டு வந்து, கடவுளை பயபக்தியுடன் வணங்குவர். பத்து நாட்களுக்கு கொண்டாடப்படும் இந்த விழாவின் போது பிரார்த்தனைகள், பெரிய கூட்டங்கள், ஊர்வலங்கள் ஆகியவை நடைபெற்று, இறுதி நாளன்று சிலைகளை நீர்நிலைகளில் கரைப்பதில் நிறைவடையும். பிறப்பு, வாழ்வு மற்றும் இறப்பு எனும் சுழற்சியையும் விநாயகர் சதுர்த்தி கொண்டாட்டங்கள் பிரதிபலிக்கின்றன.
சிலைகளை நீர்நிலைகளில் கரைப்பதென்பது பகவான் விநாயகர் கைலாசத்திற்கு திரும்புவதை குறிப்பதாக நம்பப்படுகிறது.
இந்த பண்டிகையானது நாடு முழுவதும் வழக்கமான பெரும் உற்சாகத்துடன் கொண்டாடப்பட்டு வந்தாலும், பெருந்தொற்றின் காரணமாக நாம் இதை கட்டுப்பாடுகளோடும், எச்சரிக்கையோடும் முறையான கொவிட் நடத்தை விதிமுறைகளை பின்பற்றியும் இந்த வருடம் கொண்டாட வேண்டும். அமைதி, வளம் மற்றும் மகிழ்ச்சியை நமது நாட்டில் இந்த பண்டிகை உண்டாக்கட்டும்,” என்று தமது வாழ்த்து செய்தியில் குடியரசு துணைத் தலைவர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753552
உள்நாட்டு விமானப் போக்குவரத்து அமைச்சகம்
132 உயிர்காக்கும் உடான் விமான சேவைகள் இதுவரையில் இயக்கப்பட்டு 184 டன்களுக்கும் அதிகமான சரக்குகள் நாட்டின் பல்வேறு பகுதிகளுக்கு அனுப்பி வைக்கப்பட்டுள்ளன
சிவில் விமானப் போக்குவரத்து அமைச்சகத்தின் கீழ் உயிர்காக்கும் உடான் முன்முயற்சியின் அங்கமாக, நாடு முழுக்க இதுவரையில் 132 சரக்கு விமான சேவைகள் இயக்கப்பட்டுள்ளன. நாட்டில் எளிதில் அணுக முடியாத பகுதிகள் மற்றும் மலைப் பகுதிகளுக்கும் இந்த சேவைகள் இயக்கப்பட்டுள்ளன. ஏர் இந்தியா, அலையன்ஸ் ஏர், இந்திய விமானப் படை மற்றும் தனியார் விமான நிறுவனங்களின் உதவியுடன், முடக்க நிலை அமலில் உள்ள இந்த சமயத்தில் 184 டன்களுக்கும் அதிகமான மருந்துப் பொருட்கள் கொண்டு செல்லப்பட்டுள்ளன.
லடாக், கார்கில், திமப்பூர், இம்பால், குவாஹாட்டி, சென்னை, ஆமதாபாத், ஜம்மு, கார்கில் லே, ஸ்ரீநகர், சண்டீகர், போர்ட்பிளேர் ஆகிய இடங்களுக்கு ஏர் இந்தியா மற்றும் இந்திய விமானப் படை விமானங்கள் இயக்கப்பட்டன.
|
|
மொத்த பயண தூரம்
|
|
1,21,878 கிலோ மீட்டர்கள்
|
|
05.04.2020ல் கையாளப்பட்ட சரக்கு அளவு
|
|
13.70 டன்கள்
|
|
05.04.2020 வரையில் கையாளப்பட்ட சரக்கு மொத்த அளவு
|
|
160.96 + 23.70 = 184.66 டன்கள்
ப்ளூ டார்ட், ஸ்பைஸ்ஜெட் மற்றும் இன்டிகோ போன்ற உள்நாட்டு சரக்கு கையாளும் நிறுவனங்களும், வணிக அடிப்படையில் சரக்குகளை அனுப்பி வருகின்றன. ஸ்பைஸ்ஜெட் நிறுவனம் 2020 மார்ச் 24 - ஏப்ரல் 5 காலகட்டத்தில் 174 சரக்கு விமான சேவைகளை இயக்கி மொத்தம் 2,35,386 கிலோமீட்டர் பயணத்தைப் பதிவு செய்துள்ளது. அந்த நிறுவனம் 1382.94 டன்கள் சரக்குகளைக் கையாண்டுள்ளது. இதில் 49 சேவைகள் சர்வதேச சரக்கு விமான சேவைகள். ப்ளூடார்ட் நிறுவனம் 2020 மார்ச் 25 - ஏப்ரல் 4 வரையிலான காலத்தில், 52 உள்நாட்டு சரக்கு விமான சேவைகளை இயக்கி 5,00,86 கிலோமீட்டர் பயண தொலைவைப் பதிவு செய்துள்ளது. இன்டிகோ நிறுவனம் 2020 ஏப்ரல் 3 - 4 தேதிகளில் 8 சரக்கு விமான சேவைகள் மூலம் 6103 கிலோ மீட்டர் பயண தூரத்தைப் பதிவு செய்து, 3.14 டன்கள் சரக்குகளைக் கையாண்டுள்ளது.
(
உள்நாட்டு விமானப் போக்குவரத்து அமைச்சகம்
சிறப்பான பயணிகள் சேவைக்கு தூத்துக்குடி விமான நிலையத்தை ரூ.381 கோடி செலவில் மேம்படுத்தும் பணி நடைபெறுகிறது
தமிழ்நாட்டில் உள்ள தூத்துக்குடி விமான நிலையத்தில் அதிகரித்து வரும் பயணிகள் போக்குவரத்தை சமாளிக்கவும், சிறந்த சேவைகளை வழங்கவும், தொடர்புகளை விரிவுப்படுத்தவும் இந்திய விமானப் போக்குவரத்து ஆணையத்தின் மூலம் மேம்படுத்தும் பணி நடைபெற்று வருகிறது. ஏ-321 ரக விமானங்களை இயக்குவதற்கு ஏற்ற வகையில், ஓடு பாதையை விரிவுபடுத்துதல், புதிய ஓடுபாதை அமைத்தல், புதிய முனையக் கட்டடம், தொழில்நுட்ப பிரிவு மற்றும் கட்டுப்பாட்டு கோபுரம், புதிய தீயணைப்பு நிலையம் உள்ளிட்டவை ரூ.381 கோடி செலவில் மேம்படுத்தப்படுகின்றன.
13,500 சதுர மீட்டர் பரப்பில் கட்டப்படும் புதிய முனையம் நெரிசல் மிகுந்த நேரத்தில் 600 பயணிகளை கையாளும் திறன் கொண்டதாக இருக்கும். 2 மேம்பாலங்கள், கார் நிறுத்தும் வசதிகள், புதிய அணுகு சாலை ஆகியவற்றுடன் அனைத்து நவீன வசதிகளையும், பயணிகளுக்கான வசதிகளையும் கொண்டதாக இந்தக் கட்டடம் இருக்கும்.
இந்தப் பகுதியின் புகழ்மிக்க செட்டிநாடு இல்லங்களால் கவரப்பட்டு புதிய முனையம் தென்பிராந்தியத்தின் தனித்துவ கட்டுமான அடையாளத்தை வெளிப்படுத்துவதாக இருக்கும். இது இந்த முனையத்தின் வடிவமைப்பில் புதிய பரிமாணத்தைக் கொண்டுவரும். இந்தக் கட்டடத்தின் கலை வடிவம், உள்ளூர் கலாச்சாரத்தையும் பாரம்பரிய கலை வடிவத்தையும் தெளிவாக வெளிப்படுத்தும். கட்டடத்தின் உட்பகுதிகள் பயன்பாட்டு பொருட்கள் மற்றும் அமைப்பின் மூலம் இந்த நகரின் கலாச்சாரம் மற்றும் தன்மைகளை பிரதிபலிக்கும். நீடிக்கவல்ல அம்சங்களுடன் எரிசக்தி சேமிப்பு விகிதத்தில் நான்கு நட்சத்திர விடுதியைப் போல் புதிய முனையம் அமையும்.
தமிழ்நாட்டின் தென்பகுதியில் மதுரைக்கு அப்பால் உள்ள ஒரே விமான நிலையமாக தூத்துக்குடி உள்ளது. இந்த விமான நிலையத்தை மேம்படுத்துவது, பயணிகள் சேவைகளை விரிவுப்படுத்தும் உள்ளூர் சமூகத்தின் கோரிக்கையை நிறைவேற்றுவது மட்டுமின்றி தூத்துக்குடி மற்றும் அருகே உள்ள திருநெல்வேலி, தென்காசி, கன்னியாகுமரி போன்ற அண்டை மாவட்டங்களின் வர்த்தகத்தையும், சுற்றுலாவையும் மேம்படுத்தும். இந்த விமான நிலையத்தை மேம்படுத்துதல் மற்றும் விரிவாக்கும் பணி 2023 டிசம்பர் வாக்கில், நிறைவடையும் என்று எதிர்பார்க்கப்படுகிறது.
ஓடுபாதையை விரிவு செய்தல் & வலுப்படுத்துதல்
ஓடுபாதையின் விரிவாக்க பணிகள்
நடைபெற்று வரும் முனையக் கட்டடப் பணிகள்
கட்டட முகப்பின் தோற்றம்
பரிசோதனைப் பகுதி
பாதுகாப்பு நடைமுறைப் பகுதி
மேலும் விவரங்களுக்கு இந்த ஆங்கில செய்தி குறிப்பைக் காணவும்
https://pib.gov.in/PressReleasePage.aspx?PRID=1857975
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கு உதவிகள் மற்றும் உபகரணங்கள் வழங்குவதற்காக நாடு முழுவதும் பல்வேறு இடங்களில் 'சமூக வலுவூட்டல் முகாம்கள்'
நாட்டின் மாற்றுத் திறனாளிகள் மற்றும் மூத்த குடிமக்களுக்கு அதிகாரமளிக்கும் முயற்சியில், இந்திய அரசின் சமூக நீதி மற்றும் அதிகாரமளித்தல் அமைச்சகம் நாடுமுழுவதும் ஒரே நேரத்தில் 72 இடங்களில் 'சமூக வலுவூட்டல் முகாம்களை நடத்தியது.
பிரதமரின் 'மனதின் குரல்’ நிகழ்ச்சி ஒவ்வொரு முகாம் இடத்திலும் ஒலிபரப்பப்பட்டதன் மூலம் இந்த நிகழ்வு தொடங்கியது, இது நீண்ட காலமாக தேசத்திற்கு உத்வேகத்தின் ஆதாரமாக இருந்து வருகிறது, இது இந்தியாவின் ஒவ்வொரு மூலையிலிருந்தும் மாறுபட்ட குரல்கள் மற்றும் கண்ணோட்டங்களை ஒருங்கிணைக்கிறது. பின்னர், மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மத்தியப் பிரதேசத்தின் திகாம்கரில் முக்கிய நிகழ்வைத் தொடங்கி வைத்தார், இது 20 மாநிலங்கள் / யூனியன் பிரதேசங்களில் உள்ள பல்வேறு இடங்களுடன் ஆன்லைனில் இணைக்கும் விழாவின் மையப் புள்ளியாக இருந்தது.
இந்நிகழ்ச்சியில் பேசிய மத்திய அமைச்சர் டாக்டர் வீரேந்திர குமார், பிரதமரின் "சப்கா சாத், சப்கா விகாஸ், சப்கா விஸ்வாஸ் மற்றும் சப்கா பிரயாஸ்" என்ற மந்திரத்தை பின்பற்றி, மூத்த குடிமக்களின் சமூக, கலாச்சார, கல்வி மற்றும் பொருளாதார அதிகாரமளித்தலுக்கான பல்வேறு மையப்படுத்தப்பட்ட திட்டங்களை அமைச்சகம் செயல்படுத்தி வருகிறது.
மாற்றுத் திறனாளிகள் மற்றும் மூத்த குடிமக்களுக்கான உயர்தர உதவிகள் மற்றும் உதவி சாதனங்களைத் தயாரிக்க புதிய தொழில்நுட்பத்தைப் பயன்படுத்துவதில் அமைச்சகம் அதிக முக்கியத்துவம் அளித்துள்ளது என்று கூறிய மத்திய அமைச்சர், துறை இப்போது செயற்கை உறுப்புகள் தயாரிப்பதற்கான 3 டி ஸ்கேனிங் தொழில்நுட்பத்தில் கவனம் செலுத்தி வருவதாகவும், இந்த புதிய முயற்சியால் பயனடைந்த முதல் மாவட்டம் திகாம்கர் என்றும் கூறினார்.
இம்முகாமில் மத்திய அரசின் தேசிய வயோதிகர்கள் திட்டத்தின் கீழ் 12,814 மூத்த குடிமக்களுக்கு பல்வேறு வகையான உதவிகள் மற்றும் உதவி உபகரணங்கள் வழங்கப்படுகின்றன.
இந்த முகாம்களை ஏற்பாடு செய்வதன் நோக்கம் நாடு முழுவதும் அனைவரையும் உள்ளடக்கிய சமூகத்திற்கான கண்ணோட்டத்தை உருவாக்குவதும், மூத்த குடிமக்களுக்கு அதிகாரமளித்தல் மற்றும் கண்ணியமான வாழ்க்கையை உறுதி செய்வதும் ஆகும். ஆரோக்கியமாக, பாதுகாப்பான மற்றும் கண்ணியமான வாழ்க்கையை வாழ அவர்களை அனுமதிப்பதே இதன் நோக்கம். மத்திய அரசின் சமூக நீதி மற்றும் அதிகாரமளித்தல் அமைச்சகத்தின் சமூக நீதி மற்றும் அதிகாரமளித்தல் துறை, இந்திய செயற்கை கால்கள் உற்பத்திக் கழகத்துடன்  இணைந்து இந்த விநியோக முகாம்களை நடத்துகிறது.
ஒரே நேரத்தில் பல்வேறு இடங்களில் நடைபெறும் தொடர் விநியோக முகாம்களில். திரிபுராவின் தலாய் நகரில் நடைபெற்ற நிகழ்ச்சியில் மத்திய சமூக நீதி மற்றும் அதிகாரமளித்தல் துறை இணையமைச்சர் குமாரி பிரதிமா பௌமிக் கலந்து கொண்டார். இந்த விநியோக முகாம்கள் அனைத்தும் திகாம்கரில் உள்ள முக்கிய நிகழ்ச்சி நடைபெறும் இடத்துடன் ஆன்லைனில் இணைக்கப்பட்டன.
கால் பராமரிப்பு பிரிவுகள், முதுகெலும்பு ஆதரவு, கமோட் கொண்ட சக்கர நாற்காலிகள், கண்ணாடிகள், பற்கள், சிலிகான் மெத்தைகள், எல்.எஸ் பெல்ட்கள், ட்ரைபாட்கள், முழங்கால் பிரேஸ்கள் மற்றும் நடைபயிற்சி உள்ளிட்ட பல்வேறு வகையான உதவி சாதனங்கள் வழங்கப்பட்டன. இந்த உதவி சாதனங்கள் பயனாளிகளை தன்னிறைவு அடையச் செய்வதையும், சமூகத்தின் நீரோட்டத்தில் ஒருங்கிணைக்க அவர்களுக்கு அதிகாரம் அளிப்பதையும் நோக்கமாகக் கொண்டுள்ளன.ANU/AD/PKV/KPG
(Visitor Counter : 36
விவசாயத்துறை அமைச்சகம்
விலை ஆதரவு திட்டம் & விலை உறுதிப்பாட்டு நிதியத்தின்கீழ் கொள்முதல் செய்யப்பட்ட பருப்புகளை காலி செய்யவும், பிஎஸ்எஸ் திட்டத்தின்கீழ் துவரை, உளுந்து மற்றும் மசூர் பருப்புகளை கொள்முதல் செய்வதற்கான வரம்பை தற்போதைய 25% -லிருந்து 40% ஆக அதிகரிக்கவும் மத்திய அமைச்சரவை ஒப்புதல்
இத்திட்டத்தை செயல்படுத்த ரூ.1200கோடி செலவிடப்படும்
15 லட்சம் மெட்ரிக் டன் பருப்புகளை, ஆதார மாநிலத்தின் விற்பனை விலையிலிருந்து தள்ளுபடி செய்து ஒரு கிலோ ரூ.8-க்கு வழங்கப்படும்
இந்த பருப்புகளை மாநிலங்கள்/யூனியன் பிரதேசங்கள், நலத் திட்டங்களுக்கு பயன்படுத்திக் கொள்ளலாம்
பிரதமர் திரு.நரேந்திரமோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், விலை ஆதரவுத் திட்டம் & விலை நிலைப்படுத்தும் நிதியத்தின் கீழ் கொள்முதல் செய்யப்பட்ட பருப்பு இருப்பை, பல்வேறு நலத் திட்டங்களுக்கு பயன்படுத்துவதற்காக, மாநிலங்கள் / யூனியன் பிரதேசங்களுக்கு ஒதுக்கீடு செய்யவும், துவரை, உளுந்து மற்றும் மசூர் பருப்புகளை கொள்முதல் செய்வதற்கான வரம்பை தற்போதைய 25%-லிருந்து 40%ஆக அதிகரிக்கவும் ஒப்புதல் அளிக்கப்பட்டது.
அங்கீகரிக்கப்பட்ட இந்தத் திட்டத்தின்கீழ், மாநிலங்கள் / யூனியன் பிரதேச அரசுகள், 15 லட்சம் மெட்ரிக் டன் பருப்புகளை, ஆதார மாநிலத்தின் விற்பனை விலையிலிருந்து ஒரு கிலோ ரூ.8 வீதம் தள்ளுபடி விலையில், முதலில் வருவோர்க்கு முதலில் ஒதுக்கீடு என்ற அடிப்படையில் ஒதுக்கீடு செய்யப்படும். தத்தமது மாநிலங்களில் செயல்படுத்தப்படும் மதிய உணவுத் திட்டம், பொது வினியோகத் திட்டம், ஒருங்கிணைந்த குழந்தைகள் வளர்ச்சித் திட்டம் போன்றவற்றுக்கு, மாநிலங்கள் / யூனியன் பிரதேசங்கள் இதனை பயன்படுத்திக் கொள்ளலாம். இத்திட்டம் 12 மாத காலத்திற்கு அல்லது 15 லட்சம் மெட்ரிக் டன் பருப்பு காலியாகும் வரை, இதில் எது முதலில் வருகிறதோ அதுவரை செயல்படுத்தப்படும். இத்திட்டத்தை செயல்படுத்துவதற்காக, அரசு ரூ.1200 கோடி செலவிட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855678
மத்திய அமைச்சரவை
போக்குவரத்து கல்வியில் ஒத்துழைப்பை மேம்படுத்துவதற்கு இந்திய – ரஷ்யக் கூட்டமைப்பு இடையே புரிந்துணர்வு ஒப்பந்தம் கையெழுத்தானதன் விவரம் மத்திய அமைச்சரவைக்கு தெரிவிக்கப்பட்டது
ரஷ்யாவுடன் 5.10.2018 அன்று கையெழுத்தான புரிந்துணர்வு ஒப்பந்தம் மற்றும் ஒத்துழைப்பு ஒப்பந்த விவரம் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக்கு தெரிவிக்கப்பட்டது.
- போக்குவரத்து கல்வியில் ஒத்துழைப்பு மேம்பாட்டிற்காக ரஷ்யக் கூட்டமைப்பின் போக்குவரத்து அமைச்சகத்துடன் புரிந்துணர்வு ஒப்பந்தம்.
- ரயில்வே துறையில் தொழில்நுட்ப ஒத்துழைப்புக்காக ரஷ்ய ரயில்வேயின் கூட்டு நிறுவனத்துடன் ஒத்துழைப்பு ஒப்பந்தம்.
ரயில்வே துறையில் ஏற்பட்டுள்ள அண்மைக்கால வளர்ச்சி மற்றும் ஞானத்தைப் பகிர்ந்து கொள்ளவும், கலந்துரையாடவும் இந்திய ரயில்வேக்கு இடமளிப்பவை இந்த ஒப்பந்தங்கள். தொழில்நுட்ப வல்லுனர்கள், அறிக்கைகள், தொழில்நுட்ப ஆவணங்கள் ஆகியவற்றை பரிமாறிக்கொள்ளவும் குறிப்பிட்ட தொழில்நுட்பம் குறித்த பயிற்சி கருத்தரங்குகள் மற்றும் பயிலரங்குகள் நடத்தவும், அறிவு பகிர்வுக்கான கலந்துரையாடல்களை மேற்கொள்ளவும் இந்த ஒப்பந்தங்கள் வகை செய்கின்றன.